section_heading: Politička karijera
paragraph_text: Nakon odlaska Vojislava Šešelja u Haaški sud, 24. veljače 2003. godine, vodi Srpsku radikalnu stranku u zemlji. 16. studenog 2003., prvi put se kandidirao za predsjednika Srbije. Osvojio je najviše glasova (oko 47%), međutim, izbori su zbog nedovoljne izlaznosti (oko 38%) bili neuspjeli. Na Šešeljev prijedlog Središnja domovinska uprava stranke donijela je odluku da Nikolić ponovo bude kandidat za predsjednika Srbije, lipnja 2004. godine. U drugom krugu, 27. lipnja, izgubio je od protukandidata, sada bivšeg predsjednika Borisa Tadića.